
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1554 

21 Ιουνίου 2013 


ΑΠΟΦΑΣΕΙ Σ 

Αριθ. 3832/75322 

Αναδιάρθρωση και μετατροπή των αμπελουργικών εκτά¬ 
σεων στην Ελλάδα [(άρθρο 103ιζ Καν. (ΕΚ) 1234/2007], 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του Ν. 992/79 «Περί οργανώ- 
σεως των Διοικητικών Υπηρεσιών δια την εφαρμογήν 
της Συνθήκης Προσχώρησης της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α'280), 
β) του άρθρου 1 παρ. 1, 2 και 3 του Ν. 1338/83 «Εφαρμο¬ 
γή του Κοινοτικού Δικαίου» (Α' 34), όπως η παράγραφος 
1 τροποποιήθηκε και συμπληρώθηκε με τη διάταξη του 
άρθρου 6 παράγραφος 1 του Ν. 1440/1984 (Α' 70) «Συμμε¬ 
τοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Τράπεζας επενδύσεων 
στο Κεφάλαιο της Ευρωπαϊκής Κοινότητας, Ανθρακα και 
Χάλυβος του Οργανισμού ΕΥΡΑΤΟΜ» και του άρθρου 
3 του αυτού ως άνω νόμου, όπως αντικαταστάθηκε με 
το άρθρο 65 του Ν. 1892/90 (Α 101), 
γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που τέθηκε 
σε ισχύ με το άρθρο πρώτο του Π.Δ. 63/2005 «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά όργανα» (Α' 98), 
δ) του Ν.Δ. 243/69 «Περί βελτιώσεως και προστασίας 
της αμπελουργικής παραγωγής», όπως τροποποιήθηκε 
με το Ν. 427/76 (Α' 230) «Περί αντικαταστάσεως, συ- 
μπληρώσεως και καταργήσεως ενιαίων Διατάξεων του 
Ν.Δ. 243/69», 

2. Τους Κανονισμούς (ΕΚ): 

α) αριθ. 1234/2007 του Συμβουλίου (I 299/16-11-2007) 
«για τη θέσπιση κοινής οργάνωσης των γεωργικών 
αγορών και ειδικών διατάξεων για ορισμένα γεωργι¬ 
κά προϊόντα («Ενιαίος κανονισμός ΚΟΑ»)» όπως ισχύει 
κάθε φορά, 

β) αριθ. 555/2008 της Επιτροπής (Ι_ 170/30-6-2008) «για 
τη θέσπιση λεπτομερών κανόνων εφαρμογής του κα¬ 


νονισμού (ΕΚ) αριθ. 1234/2007 του Συμβουλίου για την 
κοινή οργάνωση της αμπελοοινικής αγοράς όσον αφορά 
τα προγράμματα στήριξης, τις συναλλαγές με τρίτες 
χώρες, το δυναμικό παραγωγής και τους ελέγχους στον 
αμπελοοινικό τομέα, 

γ) αριθ. 202/2013 της Επιτροπής (Ε 67/10/09-03-2013) 
σχετικά με την τροποποίηση του κανονισμού (ΕΚ) αριθ. 
555/2008 της Επιτροπής όσον αφορά την υποβολή προ¬ 
γραμμάτων στήριξης στον αμπελοοινικό τομέα και το 
εμπόριο με τρίτες χώρες, 

δ) αριθ. 436/2009 της Επιτροπής «για τις λεπτομέ¬ 
ρειες εφαρμογής του κανονισμού (ΕΚ) 479/2008 του 
Συμβουλίου, όσον αφορά το αμπελουργικό Μητρώο, τις 
υποχρεωτικές δηλώσεις και τη συγκέντρωση στοιχείων 
για την παρακολούθηση της αγοράς, τα συνοδευτικά 
έγγραφα μεταφοράς των προϊόντων και τα βιβλία που 
πρέπει να τηρούνται στον αμπελοοινικό τομέα» όπως 
κάθε φορά ισχύει, 

ε) αριθ. 73/2009 του Συμβουλίου «σχετικά με τη θέ¬ 
σπιση κανόνων για τα καθεστώτα άμεσης στήριξης για 
τους γεωργούς στο πλαίσιο της κοινής γεωργικής πολι¬ 
τικής και τη θέσπιση ορισμένων καθεστώτων στήριξης 
για τους γεωργούς, για την τροποποίηση των κανονι¬ 
σμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 
378/2007 και για την κατάργηση του κανονισμού (ΕΚ) 
αριθ. 1782/2003» όπως κάθε φορά ισχύει, 

στ) αριθ. 1120/2009 της Επιτροπής «για τη θέσπιση 
λεπτομερών κανόνων εφαρμογής του καθεστώτος 
ενιαίας ενίσχυσης που προβλέπεται στον τίτλο III του 
κανονισμού (Ε.Κ.) αριθ. 73/2009 του Συμβουλίου σχετικά 
για την θέσπιση κοινών κανόνων για τα καθεστώτα 
άμεσης στήριξης για τους γεωργούς στα πλαίσια της 
κοινής γεωργικής πολιτικής και τη θέσπιση ορισμένων 
καθεστώτων στήριξης για τους γεωργούς» όπως κάθε 
φορά ισχύει, 

ζ) αριθ. 1122/2009 της Επιτροπής «σχετικά με τη θέ¬ 
σπιση λεπτομερών διατάξεων εφαρμογής του κανονι¬ 
σμού (ΕΚ) αριθ. 73/2009 του Συμβουλίου όσον αφορά 
την πολλαπλή συμμόρφωση, τη διαφοροποίηση και το 
ολοκληρωμένο σύστημα διαχείρισης και ελέγχου, στο 
πλαίσιο των καθεστώτων άμεσης στήριξης για τους 
γεωργούς που προβλέπονται στον εν λόγω κανονισμό, 
καθώς και λεπτομερών διατάξεων εφαρμογής του κανο¬ 
νισμού (ΕΚ) αριθ. 1234/2007 του Συμβουλίου όσον αφορά 

την πολλαπλή συμμόρφωση στο πλαίσιο του καθεστώ¬ 
τος στήριξης που προβλέπεται για τον αμπελοοινικό 
τομέα» όπως κάθε φορά ισχύει, 

η) αριθ. 817/2004 της Επιτροπής (Ι_ 153/30-4-2004) 
«σχετικά με τους λεπτομερείς κανόνες εφαρμογής του 
κανονισμού (ΕΚ) αρ. 1257/1999 του Συμβουλίου για τη 
στήριξη της αγροτικής ανάπτυξης από το Ευρωπαϊ¬ 
κό Γεωργικό Ταμείο Προσανατολισμού και Εγγυήσεων 
(Ε.Γ.Τ.Π.Ε.)» όπως διορθώθηκε, τροποποιήθηκε και ισχύει. 

3. Το από 01-03-2013 κατατεθειμένο στη Ευρωπαϊ¬ 
κή Επιτροπή Εθνικό «Πρόγραμμα Στήριξης του αμπε- 
λοοινικού τομέα 2014-2018» σύμφωνα με τον Καν (ΕΚ) 
1234/2007 του Συμβουλίου, όπως κάθε φορά ισχύει. 

4. Την αριθμ. Υ44/05-07-2012 Απόφαση του Πρωθυ¬ 
πουργού Α. Σαμαρά «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο» (ΦΕΚ Β' 2094). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Σκοπός 

Με την παρούσα καθορίζονται οι όροι, οι προϋποθέ¬ 
σεις, η διαδικασία ένταξης και ο τρόπος πληρωμής των 
δικαιούχων του προγράμματος «Αναδιάρθρωση και με¬ 
τατροπή των αμπελουργικών εκτάσεων στην Ελλάδα», 
σύμφωνα με τον Καν.(Ε.Κ,) αριθ. 1234/2007 του Συμβου¬ 
λίου «για τη θέσπιση κοινής οργάνωσης των γεωργικών 
αγορών και ειδικών διατάξεων για ορισμένα γεωργικά 
προϊόντα («Ενιαίος κανονισμός ΚΟΑ») και του Καν(ΕΚ) 
555/2008 της Επιτροπής όπως κάθε φορά ισχύει. 

Στόχος των μέτρων του εν λόγω προγράμματος είναι 
η αύξηση της ανταγωνιστικότητας των αμπελουργικών 
εκμεταλλεύσεων μέσω: 

• της ποιοτικής αναβάθμισης του αμπελουργικού δυ¬ 
ναμικού 

• της εγκατάστασης ποικιλιών αμπέλου με αυξημένο 
εμπορικό ενδιαφέρον 

• της εισαγωγής σύγχρονων καλλιεργητικών τεχνικών 
και η διαφύλαξη και προστασία του περιβάλλοντος. 

Αρθρο 2 
Αρμόδιες αρχές 

Για την εφαρμογή της παρούσης απόφασης ως αρ¬ 
μόδιες αρχές ορίζονται: 

1. Η Διεύθυνση Παραγωγής και Αξιοποίησης Προϊόντων 
(Π.Α.Π.) Δενδροκηπευτικής, για την έκδοση Υπουργικών 
αποφάσεων λεπτομερειών εφαρμογής του προγράμμα¬ 
τος και σχετικών εγκυκλίων, για την παρακολούθηση και 
υλοποίηση του προγράμματος και για τη συγκέντρωση 
στοιχείων από τις Νομαρχιακές Αυτοδιοικήσεις. 

2. Οι Διευθύνσεις Αγροτικής Οικονομίας και Κτηνιατρι- 
κής/Οικονομίας των οικείων Περιφερειακών Ενοτήτων 
(Π. Ε), για την ενημέρωση των ενδιαφερομένων, την 
αποδοχή και τον έλεγχο των υποβαλλόμενων αιτήσεων, 
για τη διενέργεια των διοικητικών και των πρωτοβάθ¬ 
μιων επιτόπιων ελέγχων, την επιβολή κυρώσεων, την 
αναγνώριση και εκκαθάριση της δαπάνης, καθώς και την 
ανάκτηση των αχρεωστήτως καταβληθέντων ποσών. 

3. Ο Οργανισμός Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.), για τον δευτεροβάθμιο διοικητικό έλεγ¬ 


χο των δικαιολογητικών των φακέλων πληρωμής των 
Διευθύνσεων Αγροτικής Οικονομίας και Κτηνιατρικής/ 
Οικονομίας, την έγκριση και καταβολή των οικονομικών 
ενισχύσεων του προγράμματος στους δικαιούχους και 
την διενέργεια των δευτεροβάθμιων επιτόπιων ελέγχων 
και ελέγχων εποπτείας. 

Αρθρο 3 

Το Πρόγραμμα Αναδιάρθρωσης και Μετατροπής 

1. Περίοδος εφαρμογής: 

Η περίοδος εφαρμογής του προγράμματος αναδιάρ¬ 
θρωσης και μετατροπής των αμπελουργικών εκτάσε¬ 
ων στην χώρα μας αρχίζει την αμπελοοινική περίοδο 
2013-2014 και λήγει την αμπελοοινική περίοδο 2017-2018, 
σύμφωνα με το Εθνικό «Πρόγραμμα στήριξης του αμπε- 
λοοινικού τομέα 2014-2018». 

Κατά την έννοια εφαρμογής των μέτρων της κοινής 
οργάνωσης της αμπελοοινικής αγοράς, η αμπελοοινική 
περίοδος αρχίζει την 1η Αυγούστου κάθε έτους και λήγει 
την 31η Ιουλίου του επόμενου έτους και το οικονομικό 
έτος αρχίζει τη 16η Οκτωβρίου κάθε έτους και λήγει τη 
15η Οκτωβρίου του επόμενου έτους. 

2. Δράσεις: 

Το πρόγραμμα καλύπτει μία ή περισσότερες από τις 
ακόλουθες δράσεις: 

α) την ποικιλιακή μετατροπή των αμπελώνων, συμπε¬ 
ριλαμβανομένου και του επανεμβολιασμού. 
β) την επαναφύτευση των αμπελώνων, 
γ) τις βελτιώσεις των τεχνικών διαχείρισης των αμπε¬ 
λώνων που συνδέονται με το στόχο του προγράμματος. 

3. Μέτρα: 

Οι ανωτέρω αναφερόμενες δράσεις περιλαμβάνουν 
τα εξής μέτρα: 

α) Εκρίζωση και προετοιμασία εδάφους - αναφύτευση, 
που επιμερίζεται σε: 
ί. εκρίζωση και προετοιμασία εδάφους, 
ϋ. αναφύτευση (δικαίωμα σύμφωνα με το άρθρο 85Θ 
του Καν(ΕΚ) 1234/2007 του Συμβουλίου), συμπεριλαμβα- 
νομένης και της γεωγραφικής επανατοποθέτησης των 
αμπελώνων για λόγους ποιοτικής βελτίωσης, 
β) Φύτευση αμπελώνων: 

Με βάσει δικαιώματος φύτευσης που έχει ήδη απο¬ 
κτηθεί σύμφωνα με τα άρθρα 85ι και 85ια του Καν(ΕΚ) 
1234/2007, συμπεριλαμβανομένης και της γεωγραφικής 
επανατοποθέτησής των αμπελώνων για λόγους ποιο¬ 
τικής βελτίωσης. 

γ) Επανεμβολιασμός (για την ποικιλιακή μετατροπή 
των αμπελώνων) 

δ) Βελτίωση ορισμένων τεχνικών διαχείρισης των 
αμπελουργικών εκτάσεων που αναλύονται σε: 
ί. υποστύλωση 
ϋ. κατασκευή αναβαθμίδων 

4. Το πρόγραμμα αναδιάρθρωσης και μετατροπής, 
δεν καλύπτει την κανονική ανανέωση των αμπελώνων 
που φτάνουν στο τέλος του κύκλου της φυσικής τους 
ζωής. Ως κανονική ανανέωση των αμπελώνων που προ¬ 
σεγγίζουν το τέλος της φυσικής τους ζωής, νοείται η 
αναφύτευση του ίδιου αγροτεμαχίου με την ίδια ποικιλία 
σύμφωνα με το ίδιο σύστημα αμπελοκαλλιέργειας. 

5. Μορφές οικονομικής στήριξης: 

Η στήριξη για το πρόγραμμα αναδιάρθρωσης και 
μετατροπής μπορεί να λαμβάνει μόνο τις ακόλουθες 
μορφές: 

6.1 Συμβολή στο κόστος των μέτρων της αναδιάρθρω¬ 
σης και μετατροπής που αναφέρονται στην παράγραφο 
3 του παρόντος άρθρου. 

6.2 Αποζημίωση των δικαιούχων του προγράμματος 
για την απώλεια εισοδήματος την οποία έχουν υποστεί 
λόγω εφαρμογής των μέτρων α)ί και γ) της παραγράφου 
3 του άρθρου 3 της παρούσης. 

Αρθρο 4 

Χρηματοδότηση του προγράμματος 

1. Το ύψος των κονδυλίων και η σχετική έκταση του 
προγράμματος αναδιάρθρωσης και μετατροπής των 
αμπελουργικών εκτάσεων καθορίζεται ανά οικονομικό 
έτος σύμφωνα με το Εθνικό «Πρόγραμμα στήριξης του 
αμπελοοινικού τομέα 2014-2018», όπως κάθε φορά ισχύει. 

2. Η συμμετοχή της Κοινότητας στις πραγματικές δα¬ 
πάνες των μέτρων της αναδιάρθρωσης και μετατροπής 
της παραγράφου 3 του άρθρου 3, χορηγείται μέσω του 
Ευρωπαϊκού Γεωργικού Ταμείου Προσανατολισμού και 
Εγγυήσεων, ως κάτωθι: 

ί. Για τις περιφέρειες που έχουν οριστεί ως περιφέρει¬ 
ες σύγκλισης σύμφωνα με τον Καν.(ΕΚ)1083/2006 όπως 
κάθε φορά ισχύει και τις περιφέρειες που προβλέπονται 
στο άρθρο 8 παράγραφοι 1 και 2 του κανονισμού αυτού, 
η Κοινότητα καλύπτει το 75% των δαπανών για όλα τα 
μέτρα της παραγράφου 3 του άρθρου 3. 

μ. Για τις λοιπές περιφέρειες και για όλα τα μέτρα 
της παραγράφου 3 του άρθρου 3, η συμμετοχή της 
Κοινότητας είναι 50%. 

3. Η ιδία συμμετοχή των παραγωγών είναι 25% για 
την περίπτωση 2.ί και 50% για την περίπτωση 2.ϋ. της 
ανωτέρου παραγράφου. 

4. Η Εθνική συμμετοχή στην χρηματοδότηση του 
προγράμματος αναδιάρθρωσης και μετατροπής είναι 
μηδενική. 

5. Το συνολικό ύψος των κονδυλίων που προβλέπεται 
στο Εθνικό «Πρόγραμμα στήριξης του αμπελοοινικού 
τομέα 2014-2018», όπως κάθε φορά ισχύει, είναι δυνατόν 
να χρησιμοποιηθεί για αναδιάρθρωση και μετατροπή 
περισσοτέρων εκτάσεων από τις προγραμματισθείσες. 

6. Η αποζημίωση για την απώλεια εισοδήματος χρη¬ 
ματοδοτείται 100% από την Κοινότητα. 

7. Οι οικονομικές ενισχύσεις που αφορούν την αναδι¬ 
άρθρωση και μετατροπή των αμπελώνων καθορίζονται 
κατ’ αποκοπή ανά μέτρο, σε ευρώ/στρέμμα. 

Αρθρο 5 

Προϋποθέσεις εφαρμογής του προγράμματος 
και γενικοί όροι ένταξης 

1. Η ελάχιστη έκταση αμπελοτεμαχίου για συμμετοχή 
στο πρόγραμμα καθορίζεται σε ένα (1) στρέμμα. 

2. Η ελάχιστη έκταση αμπελοτεμαχίου που προκύπτει 
μετά την αναδιάρθρωση και μετατροπή, που πληροί τις 
προϋποθέσεις στήριξης, καθορίζεται σε ένα (1) στρέμμα. 

3. Φυτευμένη έκταση: 

Ο αμπελώνας ορίζεται από την εξωτερική περίμετρο 
των στελεχών αμπέλου με την προσθήκη ενός ενδιά¬ 
μεσου χώρου, το πλάτος του οποίου αντιστοιχεί στο 
ήμισυ της απόστασης μεταξύ των γραμμών. Ο προσ¬ 
διορισμός της φυτευμένης έκτασης πραγματοποιείται 
με κάθε πρόσφορο μέσο που αποδεδειγμένα εξασφα¬ 
λίζει ακρίβεια μέτρησης τουλάχιστον ισοδύναμη με την 
απαιτούμενη από το ισχύον τεχνικό πρότυπο που έχει 
εκδοθεί σε κοινοτικό επίπεδο. 


4. Η εγκατάσταση της νέας αμπελοφυτείας πραγμα¬ 
τοποιείται: 

α) στην ίδια θέση με αυτήν που εκριζώθηκε ή σε δι¬ 
αφορετική τοποθεσία της ίδιας εκμετάλλευσης και σε 
έκταση ισοδύναμη με αυτήν που εκριζώθηκε. 

β) σύμφωνα με τα σύγχρονα συστήματα αμπελοκαλ¬ 
λιέργειας με υποστύλωση ή μη. 

γ) με ελάχιστο αριθμό πρέμνων 250 ανά στρέμμα και 
για τα νησιά του Αιγαίου πελάγους 200 πρέμνα ανά 
στρέμμα. 

δ) με τη χρήση αντιφυλλοξηρικών υποκειμένων αμπέ¬ 
λου για όλη την επικράτεια, εκτός των νησιών Θήρας και 
Θηρασίας, όπου λόγω ειδικών εδαφοκλιματικών συνθη¬ 
κών, μπορούν να χρησιμοποιηθούν αυτόριζα υποκείμενα. 

5. Η προμήθεια των μοσχευμάτων για την αναδιάρ¬ 
θρωση γίνεται σύμφωνα με τις ισχύουσες διατάξεις. 

6. Η αναδιάρθρωση και μετατροπή πραγματοποιείται 
με τις συνιστώμενες και επιτρεπόμενες ποικιλίες σύμ¬ 
φωνα με την αριθ. 886/15441/06-02-2013 (Β’ 434) απόφα¬ 
ση Υπουργού Αγροτικής Ανάπτυξης και Τροφίμων «Ταξι¬ 
νόμηση οινοποιήσιμων ποικιλιών αμπέλου και ποικιλιών 
σταφιδοποιίας», όπως κάθε φορά ισχύει. 

7. Όλα τα μέτρα που προβλέπονται στο πρόγραμ¬ 
μα αναδιάρθρωσης και μετατροπής, ολοκληρώνονται 
το αργότερο εντός τριών (3) αμπελοοινικών περιόδων, 
αρχής γενομένης από την αμπελοοινική περίοδο υπο¬ 
βολής της αίτησης για ένταξη στο πρόγραμμα, εκτός 
της περίπτωσης ανωτέρας βίας όπου τα προβλεπόμενα 
μέτρα μπορούν να ολοκληρωθούν σε πέντε (5) αμπελο- 
οινικές περιόδους. 

8. Η νέα φυτεία θα πρέπει να διατηρηθεί για χρονική 
περίοδο τουλάχιστον οκτώ (8) ετών, υπολογιζόμενη από 
το οικονομικό έτος πληρωμής της στήριξης 

Αρθρο 6 

Κατάρτιση - υποβολή και έγκριση των σχεδίων 
αναδιάρθρωσης και μετατροπής 

1. Κατάρτιση - υποβολή των σχεδίων 

1.1 Τα σχέδια αναδιάρθρωσης και μετατροπής στο 
σύνολο της χώρας καταρτίζονται κατά Διεύθυνση Αγρο¬ 
τικής Οικονομίας και Κτηνιατρικής/Οικονομίας και πε¬ 
ριλαμβάνουν τουλάχιστον: 

ί. Τους στόχους του προγράμματος σε σχέση με την 
αγορά και το προσδοκώμενο αποτέλεσμα μετά την 
εφαρμογή του. 

ϋ. Τις εκτάσεις της αναδιάρθρωσης και μετατροπής 
καθώς και τις ποικιλίες, προ και μετά την εφαρμογή 
του σχεδίου. 

ίϋ. Τις λεπτομερείς περιγραφές των προτεινόμενων 
μέτρων της αναδιάρθρωσης και μετατροπής ιδίως όσον 
αφορά τον αριθμό των υποβληθέντων αιτήσεων, τις 
εκτάσεις κατά ποικιλία κ.τ,λ. 

ιν. Το χρονοδιάγραμμα υλοποίησης του σχεδίου. 

ν. Το κόστος των επιμέρους δράσεων. 

νι. Τον προϋπολογισμό. 

νίί. Κάθε άλλο στοιχείο χρήσιμο για την αξιολόγηση 
του σχεδίου. 

1.2 Οι ενδιαφερόμενοι προκειμένου να ενταχθούν στο 
πρόγραμμα, υποβάλλουν αιτήσεις στις κατά τόπους Δι¬ 
ευθύνσεις Αγροτικής Οικονομίας και Κτηνιατρικής/Οικο- 
νομίας των Π.Ε. της χώρας, στο αμπελουργικό Μητρώο 
της οποίας είναι εγγεγραμμένοι. Οι αιτήσεις αφορούν 
την επόμενη αμπελοοινική περίοδο. 



23088 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1.3 Οι Διευθύνσεις Αγροτικής Οικονομίας και Κτηνια- 
τρικής/Οικονομίας της χώρας, μετά την υποβολή των 
αιτήσεων ένταξης, καταρτίζουν προτάσεις σχεδίων υπό 
ενιαία μορφή ανά Περιφερειακή Ενότητα (Π.Ε.) και τις 
υποβάλλουν στη Δ/νση ΠΑΠ Δενδρ/κής του Υπουργεί¬ 
ου Αγροτικής Ανάπτυξης και Τροφίμων με ταυτόχρονη 
κοινοποίηση στην αντίστοιχη Περιφέρεια. 

1.3.1 Η ελάχιστη συνολική έκταση των σχεδίων αναδι¬ 
άρθρωσης και μετατροπής ανά Π.Ε. ορίζεται στα είκοσι 
(20) στρέμματα, εκτός των νησιωτικών περιοχών και των 
Π.Ε. των Περιφερειών Ανατολικής Μακεδονίας & Θράκης 
και Ηπείρου όπου η ελάχιστη αυτή έκταση ορίζεται στα 
δέκα (10) στρέμματα ανεξαρτήτως αριθμού παραγωγών. 

1.3.2 Με την εφαρμογή των σχεδίων αναδιάρθρωσης 
και μετατροπής η προκαλούμενη τροποποίηση του δυ¬ 
ναμικού των αμπελουργικών εκτάσεων για την παρα¬ 
γωγή οίνων Προστατευόμενης Ονομασίας Προέλευσης 
(ΠΟΠ), ή προστατευόμενης γεωγραφικής ένδειξης (ΠΓΕ) 
ή οίνων με ένδειξη της οινοποιήσιμης ποικιλίας αμπέ¬ 
λων (ποικιλιακοί οίνοι) ή οίνων χωρίς ΠΟΠ/ΠΓΕ ή άλλων 
οίνων, δεν πρέπει να οδηγεί σε αισθητή αύξηση του 
δυναμικού παραγωγής σε επίπεδο χώρας. 

1.3.3. Οι ως άνω κατατιθέμενες αιτήσεις μετά τον δι¬ 
οικητικό έλεγχο, καθίστανται επιλέξιμες και κατατάσ¬ 
σονται κατά σειρά προτεραιότητας, σύμφωνα με τα 
ισχύοντα κριτήρια του άρθρου 7 της παρούσας, μέχρι 
εξαντλήσεως των διαθέσιμων κονδυλίων που χορηγή¬ 
θηκαν κατά Περιφερειακή Ενότητα. 

2.Έγκριση σχεδίων αναδιάρθρωσης και μετατροπής: 

2.1 Η Δ/νση ΠΑΠ Δενδρ/κής του Υπουργείου Αγροτι¬ 
κής Ανάπτυξης και Τροφίμων αξιολογεί τα προτεινό- 
μενα σχέδια των Διευθύνσεων Αγροτικής Οικονομίας 
και Κτηνιατρικής/Οικονομίας με βασικά κριτήρια το 
εμπρόθεσμο, την πληρότητα, την εγκυρότητα των πε- 
ριλαμβανομένων στοιχείων, το κατά πόσον αυτά είναι 
προσαρμοσμένα στους στόχους του προγράμματος, 
καθώς και τη δυνατότητα της τεχνικής και διοικητικής 
στήριξης κατά την πορεία υλοποίησης τους από τις 
Διευθύνσεις Αγροτικής Οικονομίας και Κτηνιατρικής/ 
Οικονομίας λαμβάνοντας υπόψη και το ύψος των δια¬ 
τιθέμενων κονδυλίων του προγράμματος αναδιάρθρω¬ 
σης και μετατροπής των αμπελουργικών εκτάσεων ανά 
οικονομικό έτος, σύμφωνα με το Εθνικό «Πρόγραμμα 
στήριξης του αμπελοοινικού τομέα 2014-2018», όπως 
κάθε φορά ισχύει. 

2.2 Η έγκριση των σχεδίων αναδιάρθρωσης και μετα¬ 
τροπής των αμπελουργικών εκτάσεων και η κατανομή 
των διαθεσίμων πιστώσεων κατά Π.Ε. και Περιφέρεια 
γίνεται με απόφαση του Υπουργού Αγροτικής Ανάπτυ¬ 
ξης & Τροφίμων, μετά από εισήγηση της Διεύθυνσης 
ΠΑΠ Δενδροκηπευτικής, λαμβάνοντας υπόψη τα εξής 
κριτήρια: 

ί. τη δυναμική των ποικιλιών με στόχο την ποιοτική 
βελτίωση και την αναβάθμιση των οινικών προϊόντων. 

ϋ. τη βιωσιμότητα και το μέγεθος της αμπελουργικής 
εκμετάλλευσης. 

μι. τις προς αναδιάρθρωση εκτάσεις που βρίσκονται 
στις ορεινές, μειονεκτικές και νησιωτικές περιοχές. 

ιν. τις ζημιές που έχουν υποστεί από θεομηνίες ή και 
δυσμενείς καιρικές συνθήκες και πυρκαγιές. 

ν. την αποτροπή αύξησης των αποδόσεων και ως εκ 
τούτου της παραγωγής σε σύνολο χώρας. 


2.3 Οι Διευθύνσεις Αγροτικής Οικονομίας και Κτηνι- 
ατρικής/Οικονομίας μετά και την διενέργεια των επι¬ 
τόπιων ελέγχων, προβαίνουν στην έκδοση αποφάσεων 
έγκρισης για κάθε αποδεκτή αίτηση και διαβιβάζουν 
κατάσταση με τα στοιχεία των παραγωγών των εκτά¬ 
σεων και των δράσεων που εγκρίθηκαν στη Δ/νση ΠΑΠ 
Δενδροκηπευτικής του Υπουργείου Αγροτικής Ανάπτυ¬ 
ξης και Τροφίμων. 

2.4 Κατά την υλοποίηση του προγράμματος, και εφό¬ 
σον υπάρχουν αιτήματα από παραγωγούς, είναι δυνατόν 
να μεταφέρονται εκτάσεις προς αναδιάρθρωση και με¬ 
τατροπή, καθώς και ανάλογα κονδύλια από Π.Ε. σε Π.Ε. 
εντός της ίδιας Περιφέρειας ή και από Περιφέρεια σε 
άλλη Περιφέρεια, μετά από εισήγηση των οικείων Δ/νσε- 
ων Αγροτικής Οικονομίας και Κτηνιατρικής/Οικονομίας 
προς τη Δ/νση ΠΑΠ Δενδροκηπευτικής και απόφασης 
του Υπουργού Αγροτικής Ανάπτυξης και Τροφίμων, μέ¬ 
χρι εξαντλήσεως του διαθέσιμου ποσού. 

3. Αδιάθετες εκτάσεις κατανομής - ζήτηση επιπλέον 
της κατανομής εκτάσεων: 

Εφόσον προκύψουν αδιάθετες εκτάσεις ή ζητούνται 
εκτάσεις επιπλέον της εγκεκριμένης κατανομής, η οικεία 
Δ/νση Αγροτικής Οικονομίας και Κτηνιατρικής προβαί¬ 
νει στη σύνταξη των παρακάτω καταστάσεων και τις 
διαβιβάζει στη Δ/νση ΠΑΠ Δενδροκηπευτικής. 

ί. Κατάσταση με τις τυχόν αδιάθετες εκτάσεις και τα 
αναλογούντα κονδύλια από την εγκεκριμένη κατανομή 
στην περιοχή αρμοδιότητάς της και/ή 

ϋ. Κατάσταση με τις τυχόν εκτάσεις και τα αναλογού- 
ντα κονδύλια που υπερβαίνουν την εγκεκριμένη κατα¬ 
νομή στην περιοχή αρμοδιότητάς της. 

Η ανακατανομή των εκτάσεων και των αναλογούντων 
κονδυλίων κατά Δ/νση Αγροτικής Οικονομίας και Κτηνι- 
ατρικής/Οικονομίας, γίνεται με απόφαση του Υπουργού 
Αγροτικής Ανάπτυξης & Τροφίμων, μετά από εισήγηση 
της Διεύθυνσης ΠΑΠ Δενδροκηπευτικής. Στη συνέχεια 
οι Διευθύνσεις Αγροτικής Οικονομίας και Κτηνιατρικής/ 
Οικονομίας εκδίδουν τις νέες αποφάσεις έγκρισης. 

4. Τροποποίηση Εθνικού Προγράμματος Στήριξης 

Η κατανομή των εκτάσεων και των αναλογούντων 
κονδυλίων ανά Π.Ε. του προγράμματος αναδιάρθρωσης 
και μετατροπής αμπελώνων δύναται να τροποποιηθεί, 
ανάλογα με το ετήσιο ύψος του προϋπολογισμού του 
Εθνικού «Προγράμματος στήριξης του αμπελοοινικού 
τομέα 2014-2018», όπως κάθε φορά ισχύει για το συ¬ 
γκεκριμένο μέτρο. 

Η τροποποίηση της κατανομής, καθώς και η διαδικα¬ 
σία ένταξης και υλοποίησής του προγράμματος, ορί¬ 
ζονται μετά από εισήγηση της Διεύθυνσης ΠΑΠ Δεν¬ 
δροκηπευτικής με απόφαση του Υπουργού Αγροτικής 
Ανάπτυξης και Τροφίμων. 

Αρθρο 7 

Δικαίωμα ένταξης - Επιλέξιμες εκτάσεις - 
Προτεραιότητες κατανομής 

1. Δικαίωμα ένταξης: 

1.1 Δικαίωμα ένταξης, μετά από αίτηση, στο πρόγραμ¬ 
μα αναδιάρθρωσης και μετατροπής αμπελώνων για τα 
μέτρα που αναφέρονται στην παράγραφο 3 του άρ¬ 
θρου 3, έχουν Φυσικά ή Νομικά πρόσωπα, Οινοποιητι- 
κές επιχειρήσεις που ασκούν παράλληλα αμπελουργική 
εκμετάλλευση, Ομάδες ή Οργανώσεις παραγωγών και 
Αγροτικές Συνεταιριστικές Οργανώσεις που προβαίνουν 

στην καλλιέργεια οινοποιήσιμων ποικιλιών αμπέλου για 
παραγωγή οίνων Προστατευόμενης Ονομασίας Προέ¬ 
λευσης (ΠΟΠ) ή Προστατευόμενης ΓεωγραφικήςΈνδει¬ 
ξης (ΠΓΕ) ή οίνων με ένδειξη της οινοποιήσιμης ποικιλίας 
αμπέλου (ποικιλιακοί οίνοι) ή οίνων χωρίς ΠΟΠ/ΠΓΕ ή 
άλλων οίνων. Στην περίπτωση που ο αϊτών δεν διαθέ¬ 
τει τις εν λόγω αμπελουργικές εκτάσεις συνυποβάλλει 
έγγραφη σύμφωνη γνώμη του ιδιοκτήτη της έκτασης 
για τη δραστηριότητα αυτή. 

1.2 Απαραίτητη προϋπόθεση για την ένταξη των αιτού- 
ντων στο πρόγραμμα είναι η εκπλήρωση των υποχρεώ¬ 
σεων που απορρέουν από την εφαρμογή της κοινοτικής 
και εθνικής αμπελοοινικής νομοθεσίας. 

1.3 Δεν είναι επιλέξιμοι για ένταξη στο πρόγραμμα 
αναδιάρθρωσης και μετατροπής αμπελώνων, οι αιτού- 
ντες που έχουν λάβει στήριξη από το παρόν πρόγραμ¬ 
μα για δύο συνεχόμενες αμπελοοινικές περιόδους και 
συγκεκριμένα κατά την περίοδο υποβολής της αίτησης 
για ένταξη στο πρόγραμμα και την προηγούμενη αυτής. 

2. Επιλέξιμες εκτάσεις: 

Για να είναι επιλέξιμες οι εκτάσεις πρέπει να: 

2.1 Είναι φυτευμένες με οινοποιήσιμες ποικιλίες αμπέ¬ 
λου ταξινομημένες σύμφωνα με την αριθ. 886/15441/ 
06-02-2013 (Β’ 434) απόφαση Υπουργού Αγροτικής 
Ανάπτυξης και Τροφίμων «Ταξινόμηση οινοποιήσιμων 
ποικιλιών αμπέλου και ποικιλιών σταφιδοποιίας», όπως 
κάθε φορά ισχύει. 

2.2Έχουν υποβληθεί για αυτές τις εκτάσεις: 

ί. Δήλωση αμπελοκαλλιέργειας στο πλαίσιο του Συ¬ 
στήματος Γεωγραφικών Πληροφοριών για το Αμπελουρ¬ 
γικό Μητρώο. 

ϋ. Δήλωση συγκομιδής σύμφωνα με το άρθρο 8 του 
κανονισμού (ΕΚ) 436/2009 της Επιτροπής για τις δύο 
τουλάχιστον αμπελουργικές περιόδους που προηγού¬ 
νται της περιόδου ένταξης στο πρόγραμμα. Η εν λόγω 
Δήλωση σε συνδυασμό με επιτόπιο έλεγχο, αποτελεί 
απόδειξη ότι ο οικείος αμπελώνας συντηρείται ορθά. 

ίϋ. Δήλωση εκμετάλλευσης στο πλαίσιο της ενιαίας 
ενίσχυσης. 

2.3 Έχουν τηρηθεί για αυτές, οι υποχρεώσεις που 
απορρέουν από τις εθνικές και κοινοτικές διατάξεις. 

Δεν είναι επιλέξιμες για το πρόγραμμα αναδιάρθρω¬ 
σης και μετατροπής αμπελώνων οι εκτάσεις: 

• Που αναφέρονται στο άρθρο 85β παράγραφος 1 
πρώτο εδάφιο, εφόσον δεν έχουν αποτελέσει αντικεί¬ 
μενο διευθέτησης και οι εκτάσεις που αναφέρονται στο 
άρθρο 85α παράγραφος 1 του Καν. (ΕΚ) 1234/2007 του 
Συμβουλίου και οι μητρικές φυτείες εμβολιοληψίας που 
αναφέρονται στο άρθρο 60 παράγραφος 3 του Καν. (ΕΚ) 
555/2008 της Επιτροπής. 

• Που έχουν λάβει κοινοτική ή εθνική στήριξη για τα 
ίδια μέτρα που προβλέπονται στο εν λόγω πρόγραμμα 
κατά τις δέκα (10) προηγούμενες οικονομικές περιόδους 
που προηγούνται της αίτησης για ένταξη στο πρόγραμ¬ 
μα αναδιάρθρωσης και μετατροπής αμπελώνων. 

3. Προτεραιότητες στην κατανομή των εκτάσεων 

3.1 Προτεραιότητα ως προς τους δικαιούχους: 

Για την κατανομή των αμπελουργικών εκτάσεων προς 
αναδιάρθρωση στους αιτούντες, λαμβάνονται υπόψη 
κατά προτεραιότητα: 

ί. Οι Νέοι γεωργοί 

Ως νέοι γεωργοί θεωρούνται οι γεωργοί που είναι 
κάτω των 40 ετών, διαθέτουν επαρκή επαγγελματική 


ικανότητα και γνώσεις και οι οποίοι εγκαθίστανται για 
πρώτη φορά ως αρχηγοί της εκμετάλλευσης, σύμφωνα 
με το σημείο α) της παραγ. 1. του άρθρου 85ια του Καν 
(ΕΚ) 1234/2007 του Συμβουλίου. 

ϋ. Οι κατά κύριο επάγγελμα αγρότες κάτοχοι αμπε¬ 
λουργικής εκμετάλλευσης κατά προτεραιότητα: 

α) χωρίς όριο μεγέθους εκμετάλλευσης στα μικρά 
νησιά κάτω των 3.000 κατοίκων, 
β) τουλάχιστον τριών (3) στρεμμάτων στα νησιά του 
Αιγαίου και του Ιονίου πελάγους (εκτός Εύβοιας και 
Κρήτης) και στις ορεινές και μειονεκτικές περιοχές και 
γ) τουλάχιστον πέντε (5) στρεμμάτων στις πεδινές 
περιοχές της ηπειρωτικής χώρας 
ίϋ. Οι Αγροτικές Συνεταιριστικές Οργανώσεις, οι Ομά¬ 
δες ή Οργανώσεις Παραγωγών και οι γεωπόνοι. 

ίν. Οι Οινοποιοί κάτοχοι αμπελουργικής εκμετάλλευ¬ 
σης τουλάχιστον είκοσι (20) στρέμματα. 

ν. Λοιποί κατά κύριο επάγγελμα αγρότες, μη κάτοχοι 
αμπελουργικής εκμετάλλευσης, 
νί. Λοιποί οινοποιοί. 
νϋ. Λοιποί παραγωγοί 

3.2 Προτεραιότητα ως προς τις καλλιεργούμενες 
εκτάσεις: 

Τα αντικειμενικά κριτήρια για την ιεράρχηση συμ¬ 
μετοχής στο πρόγραμμα αναδιάρθρωσης είναι κατά 
προτεραιότητα τα εξής: 

ί. Εκτάσεις για παραγωγή οίνων Προστατευόμενης 
Ονομασίας Προέλευσης (Π.Ο.Π.). 

(αγροτεμάχια που βρίσκονται εντός οριοθετημένης 
ζώνης και βάση δηλώσεων συγκομιδής παράγουν οί¬ 
νους Π.Ο.Π.) 

ϋ. Εκτάσεις για παραγωγή οίνων Προστατευόμενης 
Γεωγραφικής Ένδειξης (Π.Γ.Ε.). 

(αγροτεμάχια που βρίσκονται εντός οριοθετημένης 
ζώνης και βάση δηλώσεων συγκομιδής παράγουν οί¬ 
νους Π.Γ.Ε.) 

ίϋ. Αμπελώνες που έχουν ενταχθεί στο σύστημα ολο¬ 
κληρωμένης διαχείρισης της παραγωγής κατά τα πρό¬ 
τυπα ΑρίΌ 2.1 και 2.2 του ΕΛ.Γ.Ο. «ΔΗΜΗΤΡΑ» καθώς και 
βιολογικές καλλιέργειες αμπέλων ή αμπελώνες με την 
ένταξη των οποίων προκαλείται συγκέντρωση ή αύξηση 
της ιδιοκτησίας. 

ίν. Εκτάσεις για παραγωγή άλλων οίνων. 

Η κατάταξη των δικαιούχων κατά κριτήριο διενερ- 
γείται κατά φθίνουσα σειρά μεγέθους αμπελουργικής 
εκμετάλλευσης. 

3.3 Κατά παρέκκλιση των ανωτέρω υποπαραγράφων 
3.1 και 3.2, σε περίπτωση τροποποίησης του Εθνικού 
Προγράμματος Στήριξης όπου προκύπτει αύξηση των 
κονδυλίων που διατίθενται για την αναδιάρθρωση και 
μετατροπή αμπελώνων, πρώτη προτεραιότητα στην κα¬ 
τανομή των κοινοτικών κονδυλίων και των εκτάσεων 
των νέων σχεδίων αναδιάρθρωσης έχουν οι επιλέξιμες 
εκτάσεις οινοποιήσιμων ποικιλιών αμπέλου, για τις οποί¬ 
ες υποβλήθηκαν αιτήσεις για ένταξη στο πρόγραμμα 
την προηγούμενη αμπελοοινική περίοδο και οι οποίες 
δεν έτυχαν οικονομικής ενίσχυσης βάσει της κατανομής 
των κονδυλίων 

Αρθρο 8 

Καταβολή των ενισχύσεων 

Οι αρμόδιες Διευθύνσεις Αγροτικής Οικονομίας και 
Κτηνιατρικής/Οικονομίας διενεργούν διοικητικούς και 

επιτόπιους ελέγχους, προκειμένου να διασφαλιστεί η 
ακρίβεια των στοιχείων των αιτήσεων ένταξης στο πρό¬ 
γραμμα και η τήρηση των όρων χορήγησης ενισχύσεων, 
με σκοπό την καταβολή των οικονομικών ενισχύσεων. 

Στη συνέχεια προβαίνουν στην αναγνώριση και εκ¬ 
καθάριση δαπάνης, συντάσσοντας και αποστέλλοντας 
σχετικούς φακέλους πληρωμής στον ΟΠΕΚΕΠΕ, με την 
προϋπόθεση ότι οι δικαιούχοι: 

ί.έχουν ολοκληρώσει όλα τα μέτρα στο σύνολο της 
αιτηθείσας εκμετάλλευσης, οπότε εξοφλείται η οικο¬ 
νομική ενίσχυση ή 

ϋ. μπορεί να τους καταβληθεί προκαταβολικώς η ενί¬ 
σχυση, πριν την ολοκλήρωση υλοποίησης των μέτρων/ 
δράσεων, εφόσον έχει ξεκινήσει η εκτέλεση του μέτρου 
και έχει συσταθεί από μέρους τους, εγγύηση για ποσό 
120% της ενίσχυσης. 

Ο δικαιούχος αναλαμβάνει την υποχρέωση, για τους 
σκοπούς του κανονισμού (ΕΟΚ) αριθμ. 2220/85, να εκτε- 
λέσει το εν λόγω μέτρο έως το τέλος της δεύτερης πε¬ 
ριόδου που έπεται της χορήγησης της προκαταβολής. Η 
διάρκεια της περιόδου αυτής μπορεί να προσαρμοσθεί 
χρονολογικά, εφόσον συντρέχουν λόγοι ανωτέρας βίας, 
κατά χρόνο ανάλογο με το αίτιο αυτής, το οποίο αίτιο 
και ο απαιτούμενος χρόνος παράτασης βεβαιώνεται ή 
πιστοποιείται από επίσημες αρμόδιες, κατά περίπτωση, 
διοικητικές αρχές ή από αναγνωρισμένο οργανισμό και 
χορηγείται σχετική βεβαίωση. 

Άρθρο 9 

Επιτροπές πρωτοβάθμιων διοικητικών και επιτόπιων 
ελέγχων - ενστάσεων 

Για τις ανάγκες ελέγχου του προγράμματος ορίζονται 
με απόφαση του Αντιπερειφερειάρχη της οικείας Π.Ε. 

α) τριμελής επιτροπή (αμπελοοινικού τομέα) η οποία 
απαρτίζεται από υπαλλήλους της Διεύθυνσης Αγροτικής 
Οικονομίας και Κτηνιατρικής/Οικονομίας και η οποία 
διενεργεί πρωτοβάθμιους διοικητικούς και επιτόπιους 
ελέγχους 

β) τριμελής επιτροπή υπαλλήλων της Διεύθυνσης 
Αγροτικής Οικονομίας και Κτηνιατρικής/Οικονομίας η 
οποία εξετάζει περιπτώσεις ενστάσεων επί των πρω¬ 
τοβάθμιων διοικητικών και επιτόπιων ελέγχων ή/και 
ανωτέρας βίας. 

Άρθρο 10 

Πολλαπλή συμμόρφωση 

Ο γεωργός οφείλει να συμμορφώνεται, όσον αφορά 
την εκμετάλλευσή του, για χρονική περίοδο των τριών 
ετών από την καταβολή της ενίσχυσης του προγράμμα¬ 
τος αναδιάρθρωσης και μετατροπής αμπελώνων, με τις 
κανονιστικές απαιτήσεις διαχείρισης και τις απαιτήσεις 
για την καλή γεωργική και περιβαλλοντική κατάσταση 
που αναφέρονται στα άρθρα 4 έως 6 και 23 έως 24 του 
κανονισμού (ΕΚ) αριθ. 73/2009. 

Αρθρο 11 

Κυρώσεις - Ποινές 

Οι αιτήσεις υπόκεινται σε συστηματικό και ενδελεχή 
έλεγχο για τη διαπίστωση της ακρίβειας των δηλωθέ- 
ντων στοιχείων, της εγκυρότητας των προσκομισθέντων 
εγγράφων και της υλοποίησης των μέτρων με βάση 
τους όρους συμμετοχής και εντός των καθορισμένων 
χρονοδιαγραμμάτων. Ο εντοπισμός διαφορών καθώς και 


η διαπίστωση παρατυπιών ή δόλου, θα αντιμετωπίζονται 
με την επιβολή των προβλεπόμενων από τη νομοθεσία 
κυρώσεων και ειδικότερα: 

1. Δεν χορηγείται η οικονομική ενίσχυση ανά στρέμμα 
για τις εκτάσεις αμπελώνων που δεν πληρούν τους 
όρους και τις προϋποθέσεις του άρθρου 7. 

2. Η αίτηση ενίσχυσης απορρίπτεται, στην περίπτωση 
που ο παραγωγός ή ο αντιπρόσωπός του, αρνηθούν ή 
παρεμποδίσουν τη διενέργεια ελέγχων από τις αρμόδιες 
Υπηρεσίες. 

3. Σε περίπτωση που ο παραγωγός ή εκπρόσωπός του 
άνευ σπουδαίου λόγου δεν παραστεί κατά τον έλεγχο, 
μετά από δύο κλήσεις επιβάλλεται κύρωση και αποκλεί¬ 
εται του δικαιώματος υπαγωγής στο πρόγραμμα για 
την περίοδο που ελέγχεται καθώς και για την επόμενη 
περίοδο. 

4. Σε περίπτωση που ο παραγωγός ή εκπρόσωπός 
του δεν παραστεί στον έλεγχο δικαιολογημένα, είναι 
δυνατόν ο έλεγχος να επαναλαμβάνεται (το αργότερο 
σε 15 ημέρες) κατά την κρίση των ελεγκτών. 

5. Εάν στο πλαίσιο της επαλήθευσης εκτέλεσης ενός 
συγκεκριμένου μέτρου, διαπιστωθεί ότι το μέτρο που 
εμφαίνεται στην αίτηση ενίσχυσης δεν έχει εκτελε- 
στεί πλήρως αλλά εκτελέστηκε σε ποσοστό πάνω από 
το 80% της έκτασης η οποία υπολογίζεται για κάθε 
ενταγμένο αγροτεμάχιο ξεχωριστά και εντός της κα- 
θορισθείσας προθεσμίας, η ενίσχυση πληρώνεται αφού 
αφαιρεθεί ποσό ίσο με το διπλάσιο της συμπληρωματι¬ 
κής ενίσχυσης που θα είχε χορηγηθεί για την εκτέλεση 
του μέτρου για το σύνολο της έκτασης. Σε περίπτωση 
όπου έχει υλοποιηθεί κάτω του 80% καμία ενίσχυση 
δεν καταβάλλεται και εφόσον έχει πάρει προκαταβολή 
επιστρέφεται ολόκληρο το ποσό της προκαταβολής 
προσαυξημένο με τους νόμιμους τόκους ή σε περίπτω¬ 
ση μη επιστροφής πραγματοποιείται ολική κατάπτωση 
των εγγυητικών. 

6. Στην περίπτωση που ο παραγωγός αιτηθεί χορή¬ 
γηση προκαταβολής για κάποιο μέτρο, πρέπει να έχει 
αρχίσει την εκτέλεση του μέτρου και να έχει συστήσει 
εγγύηση, ποσού ίσου προς το 120% της ενίσχυσης. 

Εάν το προβλεπόμενο μέτρο που εμφαίνεται στην 
αίτηση ενίσχυσης δεν έχει εκτελεστεί πλήρως, αλλά 
εκτελέστηκε σε ποσοστό πάνω από το 80% της έκτα¬ 
σης εντός των δύο ετών από την πληρωμή της προκα¬ 
ταβολής, τότε η εγγύηση αποδεσμεύεται, αφού αφαι- 
ρεθεί ποσό ίσο με το διπλάσιο της συμπληρωματικής 
ενίσχυσης που θα είχε χορηγηθεί για την εκτέλεση του 
μέτρου για το σύνολο της έκτασης και επιστραφεί η 
επιπλέον ενίσχυση που είχε χορηγηθεί ως προκαταβολή 
για τη διαφορά της έκτασης. 

Στην περίπτωση που ο παραγωγός παραιτείται, κατό¬ 
πιν αιτήσεώς του, από την εκτέλεση ενός συγκεκριμένου 
μέτρου, ή δεν το έχει εκτελέσει, ή έχει εκτελέσει το 
μέτρο της αίτησης σε ποσοστό κάτω του 80%, εντός 
της καθορισμένης προθεσμίας και πριν την προγραμ- 
ματισθείσα ημερομηνία εκτέλεσής του, τότε επιστρέφει 
την τυχόν χορηγηθείσα οικονομική ενίσχυση, την προ¬ 
καταβολή εάν αυτή έχει καταβληθεί και στη συνέχεια 
η εγγύηση αποδεσμεύεται στο 90% αυτής. 

Όταν ο παραγωγός παραιτείται από την προκαταβο¬ 
λή, κατόπιν αιτήσεώς του, εντός προθεσμίας δέκα (10) 
ημερών αρχής γενομένης από την ημερομηνία κατά¬ 
θεσης της εγγυητικής επιστολής στην αρμόδια Δ/νση 

Αγροτικής Ανάπτυξης/Γεωργίας, τότε επιστρέφει στο 
ακέραιο την προκαταβολή εάν του έχει καταβληθεί και 
στη συνέχεια η εγγύηση αποδεσμεύεται στο 95% αυτής. 

7. Εάν η ελεγχθείσα έκταση βρεθεί μεγαλύτερη από 
τη δηλωθείσα έκταση, η δηλωθείσα χρησιμοποιείται για 
τον υπολογισμό της ενίσχυσης και δεν εφαρμόζονται 
μειώσεις ή αποκλεισμοί 

8. Εάν διαπιστωθούν διαφορές μεταξύ της δηλωθείσας 
και της ελεγχθείσας έκτασης, οι οποίες οφείλονται σε 
παρατυπίες που διαπράχθηκαν εκ προθέσεως, δεν χο¬ 
ρηγείται η ενίσχυση, την οποία θα δικαιούνταν ο παρα¬ 
γωγός για το εν λόγω ημερολογιακό έτος στο πλαίσιο 
του προγράμματος αναδιάρθρωσης και μετατροπής 
αμπελουργικών εκτάσεων. 

9. Σε περίπτωση που ο παραγωγός αθετήσει τις υπο¬ 
χρεώσεις του με αποτέλεσμα να μην ολοκληρώσει πλή¬ 
ρως ένα ή περισσότερα μέτρα ή δεν έχει τηρήσει με 
ακρίβεια τις πρόνοιες και τα χρονοδιαγράμματα εφαρ¬ 
μογής τους, η αρμόδια αρχή έχει το δικαίωμα να διεκδι- 
κήσει ανάλογα με τη φύση της παρατυπίας μέρος της 
καταβληθείσας ενίσχυσης ή ακόμα και το σύνολο της 
ενίσχυσης που του καταβλήθηκε ή του αναλογούντος 
ποσού της εγγύησης που συστάθηκε για το σκοπό αυτό. 

Το σύνολο της ενίσχυσης επιστρέφεται όταν η τριμε¬ 
λής επιτροπή του άρθρου 9 της παρούσας την οποία 
έχει συστήσει η Δ/νση Αγροτικής Οικονομίας και Κτηνια- 
τρικής/Οικονομίας για την εκτέλεση του προγράμματος, 
κρίνει ότι η παρατυπία αντιβαίνει το πνεύμα του Κανονι¬ 
σμού (ΕΚ) 1234/2007 και επηρεάζει το σύνολο της εκτέ¬ 
λεσης του προγράμματος εκ μέρους του παραγωγού. 

Σε κάθε περίπτωση το ποσό της ενίσχυσης που επι- 
στρέφεται επιβαρύνεται με το ύψος του επιτοκίου που 
προνοείται. 

10. Σε περίπτωση που θα διαπιστωθεί ψευδής δήλωση 
οφειλόμενη σε σοβαρή αμέλεια, ο παραγωγός αποκλείε¬ 
ται από όλα τα μέτρα της Κοινής Οργάνωσης της Αμπε- 
λοοινικής Αγοράς για το εν λόγω ημερολογιακό έτος. 

11. Σε περίπτωση ηθελημένης ψευδούς δήλωσης ο 
αποκλεισμός ισχύει και για το επόμενο έτος. 

12. Εφόσον διαπιστωθεί ότι ο παραγωγός δεν έχει 
συμμορφωθεί, όσον αφορά την εκμετάλλευσή του, κατά 
τη χρονική περίοδο των τριών ετών από την καταβολή 
της ενίσχυσης για την αναδιάρθρωση και μετατροπή 
στο πλαίσιο του Εθνικού «Προγράμματος στήριξης του 
αμπελοοινικού τομέα 2014/2018», με τις κανονιστικές 
απαιτήσεις διαχείρισης και τις απαιτήσεις για την καλή 
γεωργική και περιβαλλοντική κατάσταση που αναφέρο- 
νται άρθρα 4 έως 6 και 23 έως 24 του κανονισμού (ΕΚ) 
αριθ. 73/2009 και εφόσον η μη συμμόρφωση είναι αποτέ¬ 
λεσμα ενέργειας ή παράλειψης για την οποία ευθύνεται 
άμεσα ο παραγωγός, το ποσό της ενίσχυσης μειώνεται 
ή ακυρώνεται εξ’ ολοκλήρου ή εν μέρει, ανάλογα με τη 
σοβαρότητα, την έκταση, το διαρκή χαρακτήρα και την 
επανάληψη της μη συμμόρφωσης, και ενδεχομένως ο 
παραγωγός υποχρεούται να επιστρέφει την ενίσχυση 
σύμφωνα με τους όρους που προβλέπονται στις εν 
λόγω διατάξεις. 

13. Οι μειώσεις και οι αποκλεισμοί εφαρμόζονται ανε¬ 
ξάρτητα η μία από την άλλη. 

14. Οι μειώσεις και οι αποκλεισμοί δεν θίγουν τις 
πρόσθετες κυρώσεις που επιβάλλονται σύμφωνα με 
οποιεσδήποτε άλλες διατάξεις του κοινοτικού ή εθνικού 
δικαίου. 


15. Κάθε ανακοίνωση, απαίτηση ή αίτηση που υπο¬ 
βάλλεται για την αναδιάρθρωση και μετατροπή βάσει 
του Καν.(ΕΚ) 1234/2007 του Συμβουλίου ή του Καν.(ΕΚ) 
555/2008 της Επιτροπής, συμπεριλαμβανομένης της αί¬ 
τησης ενίσχυσης είναι δυνατόν να αναπροσαρμοστεί 
οποτεδήποτε μετά την υποβολή της σε περιπτώσεις 
πρόδηλων σφαλμάτων που αναγνωρίζονται από την 
αρμόδια αρχή. 

Αρθρο 12 
Ανωτέρα βία 

Ως ανωτέρα βία ή εξαιρετικές περιστάσεις αναγνω¬ 
ρίζονται οι περιπτώσεις, κατά τις οποίες σημειώθηκε 
ιδίως: 

• Θάνατος του παραγωγού 

• Ανικανότητα του παραγωγού προς εργασία, αποδε¬ 
δειγμένα μετά την ένταξή του στο πρόγραμμα. 

• Οι συγκεκριμένες εκτάσεις να περιλαμβάνονται σε 
περιφέρειες που έχουν πληγεί από φυσικές θεομηνίες. 

• Υγειονομικά προβλήματα όσον αφορά στο φυτικό 
πολλαπλασιαστικό υλικό, τα οποία εμπόδισαν την υλο¬ 
ποίηση του προβλεπόμενου μέτρου. 

• Απαλλοτρίωση σημαντικού τμήματος του αμπελο¬ 
τεμαχίου που εντάχθηκε στο πρόγραμμα, εφόσον δεν 
ήταν προβλέψιμη την ημέρα της αίτησης για ένταξη 
στο πρόγραμμα. 

• Οποιαδήποτε άλλη περίπτωση που κατά την νο¬ 
μολογία των εθνικών δικαστηρίων ή του Δικαστηρίου 
Ευρωπαϊκών Κοινοτήτων (ΔΕΚ) μπορεί να θεωρηθεί 
περίπτωση ανωτέρας βίας. 

Οι ανωτέρω περιπτώσεις βεβαιώνονται ή πιστοποιού¬ 
νται από τις επίσημες αρμόδιες, κατά περίπτωση διοικη¬ 
τικές αρχές ή τους αναγνωρισμένους οργανισμούς από 
το κράτος και χορηγείται σχετική βεβαίωση. 

Αιτήσεις για την αναγνώριση λόγων ανωτέρας βίας, 
είτε έκτακτων ή εξαιρετικών περιστάσεων με τις σχετι¬ 
κές κατά περίπτωση αποδείξεις στοιχειοθέτησής τους, 
υποβάλλονται εγγράφως εντός δέκα (10) εργάσιμων 
ημερών από την ημερομηνία που ο κάτοχος της εκμε¬ 
τάλλευσης είναι σε θέση να το πράξει (άρθρο 39 του 
Καν(ΕΚ) αριθ. 817/2004), στις κατά τόπους Διευθύνσεις 
Αγροτικής Οικονομίας και Κτηνιατρικής/Οικονομίας. 

Οι αποδείξεις αυτές, θα πρέπει να είναι επίσημα έγ¬ 
γραφα των αρμοδίων αρχών κατά περίπτωση και να 
φέρουν ημερομηνία πλησιέστερη του γεγονότος της 
ανωτέρας βίας και όχι μεταγενέστερη χρονολογία, η 
οποία παραπέμπει σε προγενέστερη περίοδο. 

Οι περιπτώσεις ανωτέρας βίας εξετάζονται από τις 
κατά τόπους υπηρεσίες των Διευθύνσεων Αγροτικής 
Οικονομίας και Κτηνιατρικής/ Οικονομίας για κάθε δι¬ 
καιούχο που επικαλείται τα προαναφερθέντα, με τα 
πρωτότυπα δικαιολογητικά (πιστοποιητικά, βεβαιώσεις), 
καθώς και οποιαδήποτε άλλα στοιχεία, τα οποία υπο¬ 
στηρίζουν το αίτημά του. Μετά το τέλος της εξέτασης 
των αιτημάτων ενημερώνεται ο Οργανισμός Πληρωμών 
Και Ελέγχου Κοινοτικών Ενισχύσεων Προσανατολισμού 
και Εγγυήσεων και η αρμόδια υπηρεσία του Υπουργείου 
Αγροτικής Ανάπτυξης και Τροφίμων. 

Σημειώνεται ότι στην περίπτωση που οι ενισχύσεις 
έχουν ληφθεί προκαταβολικά από τους δικαιούχους και 
επέλθει το γεγονός που συνιστά την ανωτέρα βία, τότε: 

α) Εάν ο παραγωγός δεν έχει προχωρήσει σε κανένα 
από τα εγκεκριμένα μέτρα, τα χρήματα αναζητούνται 
εξ ολοκλήρου. 

β) Εάν ο παραγωγός είχε προχωρήσει εν μέρει στα 
εγκεκριμένα μέτρα, τότε οι ενισχύσεις αναζητούνται, 
όχι όμως εξ ολοκλήρου αλλά απομειούμενες ανάλογα 
με τα στάδια αναδιάρθρωσης ή μετατροπής στα οποία 
είχε προχωρήσει ο παραγωγός. 

γ) Αν ο παραγωγός έχει προχωρήσει σε βάθος και 
βρίσκεται προ της ολοκλήρωσης των εγκεκριμένων μέ¬ 
τρων τότε η αρμόδια αρχή δεν θα πρέπει να προβεί 
σε κανένα μέτρο ανάκτησης, δεδομένου ότι σε αυτό 
το σημείο θα πρέπει να βρουν ευθεία εφαρμογή οι κα¬ 
νόνες της καλής πίστης, των συναλλακτικών ηθών και 
της αμοιβαίας εμπιστοσύνης που πρέπει να ενυπάρχει 
μεταξύ του πολίτη και του Δημοσίου. 

δ) Στην περίπτωση θανάτου του παραγωγού ο οποί¬ 
ος έχει εκτελέσει ένα μέτρο του προγράμματος ή όλο 
το πρόγραμμα και έχει καταθέσει όλα τα απαραίτη¬ 
τα δικαιολογητικά, τότε την ενίσχυση θα την λάβουν 
αναλογικά(σύμφωνα με την πρόοδο του μέτρου του 
προγράμματος) κατά το Ελληνικό ουσιαστικό δίκαιο 
όλοι οι νόμιμοι κληρονόμοι αυτού. 

Οποιεσδήποτε περιπτώσεις ενστάσεων - αντιρρήσεων 
αξιολογούνται από την αρμόδια επιτροπή του άρθρου 
9 της παρούσας. 

Άρθρο 13 
Άλλες διατάξεις 

Με απόφαση του Υπουργού Αγροτικής Ανάπτυξης 
και Τροφίμων μετά από εισήγηση της Διεύθυνσης ΠΑΠ 
Δενδροκηπευτικής, καθορίζονται: 

1. Οι λεπτομέρειες εφαρμογής του προγράμματος, και 
η λήψη όλων των απαραίτητων μέτρων στα πλαίσια της 
παρούσας απόφασης συμπεριλαμβανομένων: 

ι) στοχευμένων δράσεων που αφορούν τις ποικιλίες 
που προκρίνονται για ένταξη στο πρόγραμμα ανά αμπε¬ 
λουργικό διαμέρισμα, 


ιι) περιορισμών όσον αφορά τις υπό ένταξη εκτάσεις 
ανά παραγωγό ή/και Δ/νση Αγροτικής Οικονομίας και 
Κτηνιατρικής 

2. Οι εκτάσεις που εντάσσονται στην αναδιάρθρωση 
και μετατροπή καθώς και το ύψος των κονδυλίων για 
κάθε αμπελουργική περίοδο ανά Περιφερειακή Ενότη¬ 
τα, σύμφωνα με το Εθνικό «Πρόγραμμα στήριξης του 
αμπελοοινικού τομέα 2014-2018», όπως κάθε φορά ισχύει. 

3. Τα δικαιολογητικά, η διαδικασία καταβολής των οι¬ 
κονομικών ενισχύσεων στους δικαιούχους του προγράμ¬ 
ματος, η διαδικασία των ελέγχων και των ενστάσεων 
που προβλέπονται στην παρούσα απόφαση. 

Αρθρο 14 

Καταργούμενες διατάξεις 

Από τη δημοσίευση της παρούσης στην Εφημερί¬ 
δα της Κυβερνήσεως, καταργείται η με αριθ. 306206/ 
3-12-10 (Β' 1896) κοινή απόφαση των Υπουργών Οικονο¬ 
μίας Ανταγωνιστικότητας και Ναυτιλίας και Αγροτικής 
Ανάπτυξης και Τροφίμων, περί «Αναδιάρθρωση και με¬ 
τατροπή των αμπελουργικών εκτάσεων στην Ελλάδα». 

Αρθρο 15 
Έναρξη ισχύος 

Οι διατάξεις της παρούσας απόφασης εφαρμόζονται 
για τις αιτήσεις της αμπελοοινικής περιόδου 2013-2014 
και εντεύθεν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2013 

